CELEX: 32005R1045
Language: mt
Date: 2005-07-04 00:00:00
Title: Regolament tal-Kummissjoni (KE) Nru 1045/2005 ta’ l- 4 ta' Lulju 2005 li jemenda r-Regolament (KE) Nru 2760/98 dwar l-implimentazzjoni ta’ programm għal kooperazzjoni li tmur lil hinn mill-fruntieri fil-qafas tal-programm PHARE

18.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               84
            
         REGOLAMENT TAL-KUMMISSJONI (KE) Nru 1045/2005
   ta’ l-4 ta' Lulju 2005
   li jemenda r-Regolament (KE) Nru 2760/98 dwar l-implimentazzjoni ta’ programm għal kooperazzjoni li tmur lil hinn mill-fruntieri fil-qafas tal-programm PHARE
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 3906/89 tat-18 ta' Diċembru 1989 dwar l-għajnuna ekonomika lil ċerti pajjiżi ta’ l-Ewropa ċentrali u tal-Lvant (1), u b’mod parikolari l-Artikolu 8 tiegħu,
   Billi:
   
               (1)
            
            
               Il-Kunsill Ewropew iddeċieda waqt il-laqgħa tiegħu fi Brussell tas-17 u t-18 ta' Ġunju 2004 li l-Kroazja ser isir pajjiż kandidat għall-isħubija, u talbet lill-Kummissjoni biex tħejji strateġija ta' qabel l-adeżjoni għall-Kroazja, inklużi l-istrumenti finanzjarji meħtieġa,
            
         
               (2)
            
            
               Ir-Regolament tal-Kunsill (KE) Nru 2257/2004 ta’ l-20 ta’ Diċembru 2004 inkluda l-Kroazja fost il-pajjiżi benefiċjarji ta' l-istrument ta' qabel l-adeżjoni PHARE mit-2 ta' Jannar 2005,
            
         
               (3)
            
            
               Ir-Regolament (KE) Nru 2760/98 (2) għandu, għalhekk, jiġi emendat biex jestendi l-programm ta’ kooperazzjoni bejn il-pajjiżi PHARE biex jinkludi l-fruntieri tal-Kroazja mal-pajjiżi ġirien,
            
         
               (4)
            
            
               Il-miżuri pprovduti għalihom f’dan ir-Regolament huma fi qbil ma’ l-opinjoni tal-Kumitat għall-Istrutturar mill-ġdid Ekonomiku f’ċerti pajjiżi ta’ l-Ewropa tan-Nofs u tal-Lvant,
            
         ADOTTAT DAN IR-REGOLAMENT:
   Artikolu 1
   Fl-aħħar ta’ l-Artikolu 2(1) tar-Regolament (KE) Nru 2760/98, dan it-test ser jiġi miżjud:
   
               “(c)
            
            
               Il-Kroazja u l-Italja, il-Kroazja u s-Slovenja, il-Kroazja u l-Ungerija, il-Kroazja u s-Serbja Montenegro, il-Kroazja u l-Bożnija-Ħerżegovina”
            
         Artikolu 2
   Dan ir-Regolament għandu jidħol fis-seħħ fit-tielet jum wara l-jum l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, ta' l-4 ta' Lulju 2005.
      
         Għall-Kummissjoni
         Olli REHN
         
            Membru tal-Kummissjoni
         
      
   
   
      (1)  ĠU L 375, tat-23.12.1989, p. 11. Ir-Regolament kif l-aħħar emendat mir-Regolament (KE) Nru 22572004 (ĠU L 389, tat-30.12.2004, p. 1).
   
      (2)  ĠU L 345, tat-19.12.1998, p. 49. Ir-Regolament kif l-aħħar emendat mir-Regolament (KE) Nru 1822/2003 (ĠU L 267, tas-17.10.2003, p. 9).